నమీబియాకు జాక్‌పాట్‌
టీ20 ప్రపంచకప్‌కు అర్హత
దుబాయి: నమీబియా జట్టుకు జాక్‌పాట్‌ కొట్టింది. బుధవారం ఆతిథ్య యుఏఇ జట్టు పరాజయాన్ని చవిచూడడంతో నమీబియా జట్టు టీ20 ప్రపంచకప్‌కు అర్హత సాధించిన చివరిజట్టుగా నిలిచింది. స్కాట్లాండ్‌-యుఏఇ జట్ల మధ్య నేడు జరిగిన పోరులో ఆతిథ్య జట్టు 90 పరుగుల తేడాతో స్కాట్లాండ్‌ చేతిలో పరాజయాన్ని చవిచూసింది. స్కాట్లాండ్‌ తొలుత 20 ఓవర్లలో 6 వికెట్ల నష్టానికి 198 పరుగుల భారీస్కోర్‌ను నమోదు చేయగా... ఆ లక్ష్యాన్ని ఛేదించలేక యుఏఇ 18.3 ఓవర్లలో 108 పరుగులకే కుప్పకూలింది. ఈ మ్యాచ్‌లో యుఏఇ జట్టు గెలిస్తే నేరుగా సెమీస్‌కు చేరుకోవడంతోపాటు టీ20 ప్రపంచకప్‌కు అర్హత సాధించేది. కానీ ఆ జట్టు భారీ తేడాతో ఓటమిపాలవ్వడంతో మెరుగైన రన్‌రేట్‌ ప్రాతిపదికపై నమీబియా జట్టు ప్రపంచకప్‌కు క్వాలిఫై అయ్యింది.
ప్రపంచకప్‌ క్వాలిఫయింగ్‌ సెమీఫైనల్స్‌
నవంబర్‌ 1(శుక్ర)
పపువా న్యుగేనియా × నమీబియా
మీ స్నేహితులకు రికమెండ్ చెయ్యండి